Karma Chameleon

"Karma Chameleon" (בעברית: "לטאת הקארמה") הוא שיר של להקת הגל החדש הבריטית מועדון תרבות, שנכלל באלבום "Colour by Numbers" של הלהקה משנת 1983.
הצלחת השיר
הסינגל יצא לאור בבריטניה בספטמבר 1983 והיה לסינגל השני של הלהקה שהגיע לראש מצעד הסינגלים הבריטי, אחרי "Do You Really Want to Hurt Me". האלבום נשאר במקום הראשון במשך שישה שבועות והפך לסינגל הנמכר ביותר בבריטניה בשנת 1983, מכר 955,000 עותקים בשנת 1983 והגיע למעמד פלטינה על ידי BPI. נכון להיום, זהו הסינגל ה-38 הנמכר ביותר בכל הזמנים בבריטניה עם מכירות של מעל 1.52 מיליון עותקים.
השיר שהה שלושה שבועות במקום הראשון במצעד הבילבורד הוט 100 האמריקאי בתחילת 1984, והפך ללהיט הגדול ביותר של הלהקה ולסינגל היחיד שהגיע למקום הראשון בארצות הברית מבין 10 להיטיהם הרבים. הסינגל מכר מעל 5 מיליון עותקים ברחבי העולם.
השיר זכה גם להצלחה עולמית, והגיע למקום הראשון ב-20 מדינות. 
בשנת 2015, השיר הגיע למקום התשיעי, מבין השירים האהובים ביותר בבריטניה, על פי סקר עבור ITV.

 משמעות השיר 
בראיון, הסביר סולן הלהקה, בוי ג'ורג': "השיר מדבר על הפחד הנורא מניכור שיש לאנשים. בעיקרון, אם אתה לא אמיתי, אם אתה לא מתנהג כמו שאתה מרגיש, אז אתה מקבל את מה שמגיע לך מהקארמה, זו דרכו של הטבע להחזיר לך". ג'ורג' סיפר כי כתב את השיר בזמן שהיה בחופשה במצרים, וכי שאר חברי מועדון התרבות היססו בתחילה להקליט אותו מכיוון שהרגישו שהוא נשמע כמו שיר קאנטרי.

את תפקיד המפוחית ניגן ג'אד לנדר, שהיה חבר בלהקת המרזיביט The Hideaways בשנות ה-60.

 וידאו קליפ 
הווידאו קליפ, בבימויו של פיטר סינקלייר, צולם באי דזבורו  בוויברידג'  במהלך 1983. עלילת הסרטון מתרחשת על גדות נהר המיסיסיפי בשנת 1870. הוא מתאר קבוצה רב-גזעית של אנשים בלבוש מהמאה ה-19, כמה מהם לבושים בצבעי אדום, זהב וירוק (כפי שמוזכר במילים). בוי ג'ורג' לבוש בתלבושת המזוהה איתו: בגדים צבעוניים, כפפות ללא אצבעות, צמות ארוכות וכובע באולר שחור.
כייס תכשיטים נראה משוטט בין ההמון וגונב מקורבנות תמימים. חברי הלהקה ושאר המשתתפים עולים על סירת נהר בשם The Chameleon, בעוד בוי ג'ורג' ממשיך לשיר. בזמן שארבעה גברים משחקים פוקר, הגנב מתגלה ונאלץ להחזיר את השלל שלקח. הוא נאלץ ללכת על הקרש בקצה הסירה ומקבל את עונשו, כשהוא נופל לנהר. כשהסרטון מסתיים, היום הפך לערב והמסיבה ממשיכה על הסירה כשהיא שטה במורד הנהר.

 ראו גם 
 Do You Really Want to Hurt Me

 קישורים חיצוניים 


 אקורדים לשיר, באתר Ultimate Guitar
 Karma Chameleon, באתר SecondHandSongs (באנגלית)
 30px Karma Chameleon, במסד הנתונים המוזיקלי Genius (באנגלית)
 20px Karma Chameleon, במסד הנתונים המוזיקלי Discogs (באנגלית)
 20px Karma Chameleon, במסד הנתונים המוזיקלי MusicBrainz (באנגלית)
 20px Karma Chameleon, במסד הנתונים המוזיקלי AllMusic (באנגלית)
 20px Karma Chameleon, באתר המוזיקה Spotify (באנגלית)
 44px Karma Chameleon, באתר המוזיקה אפל מיוזיק (באנגלית)
 55px Karma Chameleon, באתר המוזיקה Tidal (באנגלית)
 20px Karma Chameleon, באתר המוזיקה Last.fm (באנגלית)
 20px Karma Chameleon, באתר המוזיקה SoundCloud (באנגלית)
 20px Karma Chameleon, באתר המוזיקה Musixmatch (באנגלית)

 הערות שוליים 

קטגוריה:שירים באנגלית
קטגוריה:שירי פופ
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וירג'ין רקורדס